
PANEVĖŽIO MIESTO SAVIVALDYBĖS TARYBA


SPRENDIMAS
DĖL GYVENAMOJO NAMO ĮSIGIJIMO SAVIVALDYBĖS NUOSAVYBĖN PAGAL PROJEKTĄ „PANEVĖŽIO GRUPINIO GYVENIMO NAMŲ ASMENIMS SU INTELEKTO IR (AR) PSICHIKOS NEGALIA ĮKŪRIMAS“ 

[bookmark: registravimoDataIlga][bookmark: registravimoNr]2026 m. rugpjūčio 10 d. Nr. TSP-371
Panevėžys


Vadovaudamasi Lietuvos Respublikos vietos savivaldos įstatymo 6 straipsnio 12 ir 14 punktais, 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 67 punktu, Panevėžio miesto savivaldybės vardu sudaromų sutarčių pasirašymo tvarkos aprašo, patvirtinto Panevėžio miesto savivaldybės tarybos 2023 m. gruodžio 28 d. sprendimu 
Nr. 1-394 „Dėl Panevėžio miesto savivaldybės vardu sudaromų sutarčių pasirašymo tvarkos aprašo patvirtinimo, Savivaldybės tarybos 2014 m. gegužės 29 d. sprendimo Nr. 1-154 pripažinimo netekusiu galios ir įgaliojimo Savivaldybės merui“, 6.12 papunkčiu ir 22 punktu, Panevėžio miesto savivaldybės tarybos 2024 m. kovo 28 d. sprendimu Nr. 1-96 „Dėl pritarimo projekto „Panevėžio grupinio gyvenimo namų asmenims su intelekto ir (ar) psichikos negalia įkūrimas“ įgyvendinimo plano teikimui Europos Sąjungos fondų investicijoms gauti, projekto dalinio finansavimo ir įgyvendinimo“ ir atsižvelgdama į gyvenamųjų namų pirkimo, įgyvendinant projektą „Panevėžio grupinio gyvenimo namų asmenims su intelekto ir (ar) psichikos negalia įkūrimas“, komisijos 2026 m. liepos 28 d. posėdžio protokolą Nr. 18-1554, Panevėžio miesto savivaldybės taryba 
n u s p r e n d ž i a:
1. Pirkti iš (asmens duomenys neskelbtini ) 338,64 kv. m ploto gyvenamąjį namą (unikalus Nr. 2799-4001-6016) su 12,00 arų žemės sklypu (unikalus Nr. 2701-0001-0156), esantį (duomenys neskelbtini). Gyvenamojo namo su žemės sklypu pardavimo kaina – 252 000 Eur (du šimtai penkiasdešimt du tūkstančiai eurų).
2. Įpareigoti Savivaldybės administracijos darbuotoją Albertą Dragūną ir (arba) Jolantą Petrauskę, ir (arba) Daivą Mažeikaitę pagal 2025 m. vasario 13 d. įgaliojimą (Notarinio registro Nr. 1291) pasirašyti 1 punkte minimo gyvenamojo namo su žemės sklypu pirkimo–pardavimo sutartį. 
3. Nurodyti, kad šis sprendimas per vieną mėnesį gali būti skundžiamas Panevėžio miesto savivaldybės tarybai (Laisvės a. 20, 35200 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.


Savivaldybės merė                                                                                            Loreta Masiliūnienė

